รู้แล้วศพโดนหั่น อดีต จยย.รับจ้าง ติดเหล้าหนัก ไม่ชัดฆาตกรรม-เมาตกน้ำ
หลังได้ขาอีกชิ้น สงสัยฆาตกรรม,พบชิ้นส่วนมนุษย์ในคลองแสนแสบอีก 2 ส่วน เป็นศพเดียวกันกับที่พบก่อนหน้า ตำรวจรู้ตัวแล้วเป็นหนุ่มกำแพงเพชร อดีต จยย.รับจ้าง ย่านแฮปปี้แลนด์ ติดเหล้าหนัก อาศัยนอนข้างทาง ยังไม่ชัดเป็นเหตุฆาตกรรมหรือเมาตกน้ำตายแล้วโดนใบพัดเรือตัดแยกส่วนศพ,จากกรณีพบศพเฉพาะท่อนบนตั้งแต่ศีรษะจนถึงเอว พบบาดแผลของมีคมตัดแยกร่างสำไส้ทะลัก ลอยขึ้นอืดอยู่ภายในคลองแสนแสบ สุดซอยรามคำแหง 85/3 ช่วงหลังห้างเดอะมอลล์ บางกะปิ ท้องที่ สน. หัวหมาก เบื้องต้นตำรวจสันนิษฐานศพดังกล่าวเป็นชายไทย อายุประมาณ 40-50 ปี สูงประมาณ 170 ซม. ผิวขาว รูปร่างท้วม ผมสั้นหยักศก ไว้หนวดเครา ตามร่างกายไม่มีรอยสัก นอกจากนี้ ยังพบบาดแผลถูกฟันที่ขมับซ้าย รอยซ้ำที่เบ้าตาคล้ายกับถูกทารุณรวมทั้งลิ้นจุกปากคล้ายถูกรัดคอก่อนเสียชีวิต ตำรวจชุดสืบสวนอยู่ระหว่างสืบหาเบาะแสที่มาที่ไปเหตุครั้งนี้,ความคืบหน้าเมื่อเวลา 10.00 น. วันที่ 22 ก.ค. ร.ต.อ.ธงชัย สว่างจิตร รอง สว. (สอบสวน) สน.วังทองหลาง รับแจ้งเหตุพบชิ้นส่วนมนุษย์ภายในคลอง แสนแสบ ใกล้บึงพระรามที่ 9 บ่อที่ 3 ถนนพระราม 9 แขวงหัวหมาก เขตบางกะปิ กทม. จึงรุดไปตรวจสอบพร้อม พ.ต.อ.สุริยา นาคแก้ว รอง ผบก.น.4 พ.ต.อ. สิทธิชัย ศรีโสภาเจริญรัตน์ ผกก.สน.วังทองหลาง พ.ต.ท.สุภชัย เพชรช่วย สวป.สน.วังทองหลาง ชุดสืบสวน สน.วังทองหลาง กองพิสูจน์หลักฐาน แพทย์นิติเวชฯรพ.ตร. และมูลนิธิป่อเต็กตึ๊ง,ที่เกิดเหตุภายในบึงพระราม 9 ใกล้ทางเข้าอุโมงค์สูบน้ำยักษ์พบชิ้นส่วนมนุษย์ลอยขึ้นอืดอยู่บนพื้นผิวน้ำส่งกลิ่นเหม็นเน่าคละคลุ้งไปทั่วบริเวณโดยรอบ เจ้าหน้าที่กู้ภัยต้องใช้เชือกผูกก่อนลากขึ้นมาตรวจสอบพบเป็นช่วงต้นขาซ้ายถึงหัวเข่า ยาว ประมาณ 45 เซนติเมตร น้ำหนัก 5 กก. สภาพบาดแผลถูกของมีคมตัดจนขาดยุ่ย มีเศษกระดูกแตกติดตามชิ้นเนื้อ เบื้องต้นพบจุดดังกล่าวห่างจากจุดที่พบชิ้นส่วนศพท่อนบนประมาณ 3 กม.,พ.ต.อ.สุริยาเปิดเผยว่า สันนิษฐานเป็นชิ้นส่วนศพของชายนิรนามที่พบท่อนบนภายในคลองแสนแสบ หลังห้างสรรพสินค้าเดอะมอลล์ บางกะปิ เมื่อเย็นวันที่ 21 ก.ค. หลังจากนี้จะนำชิ้นส่วนที่พบส่งสถาบันนิติเวชฯรพ.ตร. เพื่อผ่าพิสูจน์หาอัตลักษณ์บุคคลและรอยบาดแผลว่าถูกตัดด้วยสิ่งใด ส่วนผู้ตายถูกฆาตกรรมหรือไม่นั้น ฝ่ายสืบสวนอยู่ระหว่างการสืบสวนหาข้อมูลเพื่อหาหลักฐานมายืนยัน รายละเอียดไม่สามารถเปิดเผยได้,ต่อมาเวลา 13.00 น. พ.ต.ท.นพพร ศรีสุชาติ รอง ผกก. (สอบสวน) สน.หัวหมาก รับแจ้งพบชิ้นส่วนมนุษย์ บริเวณใกล้เคียงท่าเรือบางกะปิ ซอยลาดพร้าว 148 ถนนลาดพร้าว แขวงคลองจั่น เขตบางกะปิ กทม. จึงรุดตรวจสอบพร้อมตำรวจฝ่ายสืบสวน แพทย์นิติเวชฯ รพ.ตร. และมูลนิธิป่อเต็กตึ๊ง,ที่เกิดเหตุห่างจากจุดพบศพจุดแรกประมาณ 800 เมตร พบชิ้นส่วนมนุษย์ช่วงโคนขาขวาถึงฝ่าเท้า หน้าแข้งถูกของมีคมตัดขาด ลอยติดเบ็ดที่ชาวบ้านปักไว้ คาดเป็นชิ้นส่วนเดียวกับศพที่พบก่อนหน้า ขณะนี้เหลือชิ้นส่วนของขาซ้ายเท่านั้นที่ยังไม่พบ ส่งชิ้นส่วนไปตรวจที่สถาบันนิติเวชฯรพ.ตร. เพื่อตรวจเทียบกับชิ้นส่วนที่พบก่อนหน้า,จากการตรวจสอบข้อมูลของชุดสืบสวน พบผู้ตายชื่อนายวินัย ใจแสน อายุ 46 ปี อยู่บ้านเลขที่ 144 หมู่ 6 ต.หนองปลิง อ.เมืองกำแพงเพชร เคยมี ประวัติคดีบุกรุกเคหสถานในเวลากลางคืน พื้นที่ สน.หัวหมาก เมื่อปี 42 และคดีเมาแล้วขับในพื้นที่ สน.ลาดพร้าว เมื่อปี 50 ก่อนหน้านี้ นายวินัยเคยขี่ จยย.รับจ้างอยู่ที่วินย่านแฮปปี้แลนด์ แต่ติดสุราอย่างหนักถึงขนาดแอลกอฮอลิซึ่ม ไม่สามารถทำงานได้ ต้องเร่ร่อนมาอาศัยหลับนอนตามข้างถนน ชุดสืบสวนอยู่ระหว่างตรวจสอบกล้องวงจรปิดเพื่อหาเบาะแสของการเกิดเหตุครั้งนี้ เบื้องต้นตั้งไว้ 2 ประเด็น คือ เหตุฆาตกรรมและผู้ตายตกน้ำเสียชีวิตแล้วถูกใบพัดเรือตัดศพ,ที่กองบัญชาการตำรวจนครบาล (บช.น.) พล.ต.ท.ชาญเทพ เสสะเวช ผบช.น. กล่าวถึงเรื่องนี้ว่า สามารถระบุอัตลักษณ์บุคคลของศพดังกล่าวได้แล้ว ขณะนี้ยังอยู่ระหว่างค้นหาจุดที่พักของผู้ตายว่ามาพักอยู่บริเวณใด ส่วนร่องรอยบาดแผลเกิดจากของมีคมอย่างแน่นอน คาดเกิดจากการฆาตกรรม แต่ทั้งนี้ต้องรอผลการตรวจสอบพยานหลักฐานที่เกี่ยวข้องจากเจ้าหน้าที่กองพิสูจน์หลักฐานเพิ่มเติม รวมทั้งข้อมูลการสืบสวนเพื่อสรุปสาเหตุที่แท้จริง
พบชิ้นส่วนมนุษย์ในคลองแสนแสบอีก 2 ส่วน เป็นศพเดียวกันกับที่พบก่อนหน้า ตำรวจรู้ตัวแล้วเป็นหนุ่มกำแพงเพชร อดีต จยย.รับจ้าง ย่านแฮปปี้แลนด์ ติดเหล้าหนัก อาศัยนอนข้างทาง
ฆ่าหั่นศพ,ศพปริศนา,คลองแสนแสบ,จยย.รับจ้าง,ข่าวหน้า1